**รายชื่อสมาชิกที่เข้าประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 1 ครั้งที่ 2/2561**

**วันที่ 12 กุมภาพันธ์ 2561 เวลา 09.30 น.**

**ณ. ห้องประชุมสภาองค์การบริหารส่วนตำบลสองพี่น้อง**

........................................................................................................................................................

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชล สินสมบุญ | ประธานสภาฯ | นายสุชล สินสมบุญ |  |
| 2 | นายบุญส่ง ขาวมรดก | รองประธานสภาฯ |  นายบุญส่ง ขาวมรดก |  |
| 3 | นายสมชาย มารจรูญ | เลขานุการสภาฯ | นายสมชาย มารจรูญ |  |
| 4 | นายวีรวัฒน์ พร้อมเมตตา | สมาชิกหมู่ที่ 1 | นายวีรวัฒน์ พร้อมเมตตา |  |
| 5 | นายปรีชา มีสุวรรณ | สมาชิกหมู่ที่ 1 | นายปรีชา มีสุวรรณ |  |
| 6 | นายนิยม คล้ายอักษร | สมาชิกหมู่ที่ 2 | นายนิยม คล้ายอักษร |  |
| 7 | นายจรัญ หนูมาศ | สมาชิกหมู่ที่ 3 | นายจรัญ หนูมาศ |  |
| 8 | นายสมพร หญีตน้อย | สมาชิกหมู่ที่ 4 |  - | ขาด |
| 9 | นายธวัช เหลือสืบชาติ | สมาชิกหมู่ที่ 4 | นายธวัช เหลือสืบชาติ |  |
| 10 | นายวัฒนา รอดเผือก | สมาชิกหมู่ที่ 5 |  - | ขาด |
| 11 | นายตรีมล หนูชนะภัย | สมาชิกหมู่ที่ 5 | นายตรีมล หนูชนะภัย |  |
| 12 | นายกำเนิด พยัคฆี | สมาชิกหมู่ที่ 6 | นายกำเนิด พยัคฆี  |  |
| 13 | นายจเร ปานแก้ว | สมาชิกหมู่ที่ 7 | นายจเร ปานแก้ว |  |
| 14 | นายสุนทร ทรทึก | สมาชิกหมู่ที่ 7 | นายสุนทร ทรทึก |  |
|  |  |  |  |  |

**ผู้เข้าร่วมประชุมสภาองค์การบริหารส่วนตำบลสองพี่น้อง**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายกิตติ เทพเต็ม | นายก อบต.สองพี่น้อง | นายกิตติ เทพเต็ม |  |
| 2 | นายรักมิตร พลยมมา | รองนายก อบต.สองพี่น้อง | รองนายก อบต.สองพี่น้อง |  |
| 3 | นางพัชรี กิ่งแก้ว | รองนายก อบต.สองพี่น้อง | นายอนุชิต นาราทิพย์ |  |
| 4 | นายอนุชิต นาราทิพย์ | เลขานายก อบต.สองพี่น้อง | นายอนุชิต นาราทิพย์ |  |
| 5 | น.ส.พวงผกา มีสุวรรณ | ผู้ใหญ่บ้านหมู่ที่ 5 | นายประยูร เผือกจันทร์ |  |
| 6 | นางพรรณราย ช่วยชูหนู | หัวหน้าสำนักปลัด | นางพรรณราย ช่วยชูหนู |  |
|  |  |  |  |  |

1

**บันทึกรายงานการประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 1 ครั้งที่ 2/2561**

**วันที่ 12 กุมภาพันธ์ 2561 เวลา 09.30 น.**

**ณ ห้องประชุมสภาองค์การบริหารส่วนตำบลสองพี่น้อง**

**เปิดประชุม** เวลา 09.30 น.

**ประธานสภาฯ** กล่าวเปิดประชุมสภาองค์การบริหารส่วนตำบลสองพี่น้อง สมัยสามัญ สมัยที่ 1 ครั้งที่ 2/2561

**ระเบียบวาระที่ 1 เรื่องที่ประธานแจ้งที่ประชุมทราบ**

1.1 วันนี้ผู้บริหารนำร่างแผนพัฒนาท้องถิ่นสี่ปีเพิ่มเติม/เปลี่ยนแปลงครั้งที่ 1/2561 (2561-2564) เข้ามาให้สภาฯได้พิจารณาเพื่อขอความเห็นชอบ

1.2 แจ้งเรื่องผู้บริหารขอโอนงบประมาณรายจ่ายประจำปีงบประมาณ พ.ศ.2561

**ระเบียบวาระที่ 2 รับรองรายงานการประชุมสภาองค์การบริหารส่วนตำบลสองพี่น้อง**

2.1 รับรองรายงานการประชุมสภาองค์การบริหารส่วนตำบลสองพี่น้อง สมัยสามัญ สมัยที่1 ครั้งที่ 1/2560

**มติที่ประชุม** ที่ประชุมมีมติรับรองรายงานการประชุมสภาองค์การบริหารส่วนตำบลสองพี่น้อง สมัยสามัญ สมัยที่ 1 ครั้งที่ 1/2560 12 ท่าน จากสมาชิกทั้งหมด 14 ท่าน ขาด 2 ท่าน

**ระเบียบวาระที่ 3 เพื่อทราบและถือปฏิบัติโดยไม่มีการลงมติ**

 - ไม่มีผู้ใดเสนอญัตติในระเบียบวาระนี้

**ระเบียบวาระที่ 4** **เพื่อพิจารณาเห็นชอบ**

4.1 พิจารณาเห็นชอบร่างแผนพัฒนาท้องถิ่นสี่ปี เพิ่มเติม/เปลี่ยนแปลงครั้งที่ 1/2561 (พ.ศ.2561 – 2564)

นายสุชล สินสมบุญ ประธานสภา อบต.สองพี่น้อง เรียนเชิญนายก อบต.สองพี่น้องได้นำร่างแผนพัฒนาท้องถิ่นสี่ปีเพิ่มเติม/เปลี่ยนแปลงครั้งที่ 1/2561 (พ.ศ.2561 – 2564) เข้าในที่ประชุมสภาได้ทราบและได้เพิ่มเติม/เปลี่ยนแปลงให้สมบูรณ์เพื่อที่จะได้เป็นแผนพัฒนาตำบลของเราต่อไป

นายกิตติ เทพเต็ม นายก อบต.สองพี่น้อง นำเรียนจากที่ได้ออกทำประชาคมเรื่องแผนพัฒนาท้องถิ่นสี่ปีของทุกหมู่บ้านนั้น วันนี้ทางคณะผู้บริหารก็ได้ทำเป็นร่างแผนพัฒนาท้องถิ่นสี่ปีเพิ่มเติม/เปลี่ยนแปลงครั้งที่ 1/2561 (พ.ศ.2561 -2564) เข้ามาให้สภาเพื่อพิจารณาเห็นชอบและวันนี้ก็ให้เจ้าหน้าที่วิเคราะห์แผนของเราเข้ามาประชุมด้วยก็ขอให้สมาชิกทุกท่านได้ดูรายละเอียดในแผนและถ้าสมาชิกท่านใดอยากจะเพิ่มเติมหรือเปลี่ยนแปลงอย่างไรก็ขอให้บอกกับเจ้าหน้าที่เพื่อเพิ่มเติมหรือเปลี่ยนแปลงลงไปในแผนได้เลย เพื่อจะได้เป็นฉบับสมบูรณ์เอาไว้เพื่อพัฒนาท้องถิ่นในตำบลสองพี่น้องของเราต่อไป

นายสุชล สินสมบุญ ประธานสภา อบต.สองพี่น้อง นำเรียนเห็นว่าสมาชิกทุกท่านได้เพิ่มเติมและเปลี่ยนแปลงในร่างแผนพัฒนาท้องถิ่นสี่ปีเสร็จแล้วและทางนายกก็เห็นสมควรทำตามที่สมาชิกเสนอเพิ่มเติมและเปลี่ยนแปลงในร่างแผนพัฒนาสี่ปี จึงขอมติที่ประชุม ว่าเห็นชอบหรือไม่เห็นชอบร่างแผนพัฒนาท้องถิ่นสี่ปี เพิ่มเติม/เปลี่ยนแปลงครั้งที่1/2561 (พ.ศ.2561 -2564) ก็ขอให้ยกมือเพื่อลงมติด้วย

มติที่ประชุม ที่ประชุมมีมติเห็นชอบร่างแผนพัฒนาท้องถิ่นสี่ปี เพิ่มเติม/เปลี่ยนแปลง ครั้งที่1/2561 (พ.ศ.2561 – 2564) 12 ท่าน ขาด 2 ท่าน จากสมาชิกทั้งหมด 14 ท่าน

/4.2 โอนงบ...

2

 4.2 โอนงบประมาณรายจ่ายประจำปี พ.ศ.2561 ครั้งที่ 6

นายสุชล สินสมบุญ ประธานสภา อบต.สองพี่น้อง เชิญคณะผู้บริหารได้ชี้แจงถึงรายละเอียด และเหตุผลที่ขอโอนงบประมาณรายจ่ายประจำปี พ.ศ.2561 ครั้งที่ 6

นายกิตติ เทพเต็ม นายก อบต.สองพี่น้อง นำเรียน การโอนงบประมาณรายจ่ายประจำปีงบประมาณ พ.ศ.2561 โอนครั้งที่ 6 ในครั้งนี้เพื่อจัดซื้อโต๊ะทำงานพร้อมเก้าอี้เพื่อจ่ายเป็นค่าจัดซื้อโต๊ะทำงานพร้อมเก้าอี้ จำนวน 2 ชุดๆละ 6,500 บาท (สำนักปลัด) เป็นเงิน 13,000 บาท โดยโอนจากเงินค่ารักษาพยาบาลจำนวน 13,000 บาท เพราะไม่ได้ตั้งงบประมาณไว้และจัดซื้อโต๊ะทำงานพร้อมเก้าอี้ของนักวิชาการจัดเก็บรายได้ (กองคลัง) 1 ชุดเป็นเงิน 6,500 บาท รวมเป็นเงินที่ขอโอนในครั้งนี้คือ 19,500 บาท ดังรายละเอียดที่นำให้เลขานุการสภาฯแจกให้กับสมาชิกทุกท่านไปแล้ว

นายสุชล สินสมบุญ ประธานสภา อบต.สองพี่น้อง ให้สมาชิกดูรายละเอียดในบัญชีโอนเงินงบประมาณรายจ่าย ประจำปีงบประมาณ พ.ศ.2561 โอนครั้งที่ 6 แล้วถ้าสมาชิกท่านใดไม่เข้าใจหรือสงสัยในรายละเอียดก็ให้ยกมือถามได้เลยปรากฏว่าไม่มีสมาชิกท่านใดยกมือจึงขอมติที่ประชุมว่าเห็นชอบหรือไม่เห็นชอบก็ขอให้ยกมือเพื่อลงมติด้วย

มติที่ประชุม ที่ประชุมมีมติเห็นชอบโอนงบประมาณรายจ่าย ประจำปีงบประมาณ พ.ศ.2561 โอนครั้งที่ 6 เห็นชอบ 12 ท่าน ขาด 2 ท่าน จากสมาชิกทั้งหมด 14 ท่าน

**ระเบียบวาระที่ 5** **เรื่องอื่นๆ**

5.1 ตั้งคณะกรรมการตรวจรายงานการประชุมสภาฯ

นายปรีชา มีสุวรรณ สมาชิกสภาฯ หมู่ที่ 1

 เสนอ นายจรัญ หนูมาศ สมาชิกสภาฯ หมู่ที่ 3

 ผู้รับรอง 1.นายจเร ปานแก้ว สมาชิกสภาฯ หมู่ที่ 7

 2.นายกำเนิด พยัคฆี สมาชิกสภาฯ หมู่ที่ 6

นายตรีมล หนูชนะภัย สมาชิกสภาฯ หมู่ที่ 5

 เสนอ นายธวัช เหลือสืบชาติ สมาชิกสภาฯ หมู่ที่ 4

 ผู้รับรอง 1.นายสุนทร ทรทึกๆ สมาชิกสภาฯ หมู่ที่ 7

 2.นายนิยม คล้ายอักษร สมาชิกสภาฯ หมู่ที่ 2

 5.2 นัดประชุมสภาฯครั้งต่อไป

 นัดประชุมครั้งต่อไป สมัยสามัญ สมัยที่2 ครั้งที่ 1/2561 ในเดือน พฤษภาคม 2561 หรือจะมีการประชุมวาระสำคัญก็จะประสานหรือทำหนังสือแจ้งให้ทราบอีกครั้งหนึ่ง

**ประธานสภาฯ** กล่าวขอบคุณสมาชิกและผู้เข้าร่วมประชุมทุกท่าน ที่ให้ความร่วมมือมาประชุมในครั้งนี้อย่างพร้อมเพรียงกัน

**ปิดประชุม** เวลา 15.00 น.

..............................................................................................................................................................................

/ขอแสดง...

3

**ขอแสดงความนับถือ**

ลงชื่อ..........สมชาย มารจรูญ...............

( นายสมชาย มารจรูญ )

ผู้บันทึกรายงานการประชุมสภาฯ

เลขานุการสภาองค์การบริหารส่วนตำบลสองพี่น้อง

 ลงชื่อ.........สุชล สินสมบุญ..................

( นายสุชล สินสมบุญ )

ประธานสภาองค์การบริหารส่วนตำบลสองพี่น้อง

**ผู้ตรวจรายงานการประชุมสภาฯ**

 ลงชื่อ........จรัญ หนูมาศ................

 ( นายจรัญ หนูมาศ)

 สมาชิกสภาองค์การบริหารส่วนตำบลสองพี่น้อง หมู่ที่ 3

 ลงชื่อ..........ธวัช เหลือสืบชาติ.................

 (นายธวัช เหลือสืบชาติ)

สมาชิกสภาองค์การบริหารส่วนตำบลสองพี่น้อง หมู่ที่ 4